
A készletgazdálkodás vállalati szerepe, módszerei, hatása a Caterpillar Magyarország Zrt. költségeire

Napjainkban minden vállalatnál egyre jobban felértékelődik a készletgazdálkodás szerepe. Több módszer is kialakult az elmúlt évek során, melyek ennek optimalizálására törekszenek. Ilyen többek között a Toyota-módszer, Justin Time, kanban, 6 Sigma, MRP- rendszerek.
Magas szintre fejlődött a 21. század menedzsmentje. Átfogó, összetett, dinamikus szemléletet követel nem csak a vezetőktől, hanem minden beosztottól is. A vállalatot tekintve belülre fókuszálok, így a készletek állapotát vizsgálom meg, ezen belül is az optimális szintet. A túl sok készlet többletköltségeket jelent, míg a kevés készlet anyagellátási problémákat okozhat. Ennek következtében vállalatok szűnhetnek meg, mehetnek tönkre, mert nem megfelelő stratégiát alkalmaztak.
Pályamunkámban kitérek a készletgazdálkodás fontosságára, a szerepére, módszereire emellett nagyon fontos, hogy milyen hatással van a vállalat költségeire. Megfigyelem a túlélési taktikákat, a fejlődési és kiugrási lehetőségeket. A központi kérdésem, hogy létezik-e optimális készletezés, végrehajtható-e a tökéletesen működő felesleget és hiányt nélkülöző készletgazdálkodás.
Munkám során a Caterpillar Magyarország Zrt. készletezési mechanizmusa kerül a középpontba, azon belül is az optimalizálás. E vállalatnak is szükséges volt a készletek racionalizálására illetve a stratégia újragondolása. Munkámban a jelenlegi helyzetet szeretném vizsgálni, feltárni a gyenge pontokat, a szűk keresztmetszeteket, illetve ABC és XYZ elemzések segítségével javaslatot tenni egy újabb hatékony készletgazdálkodási stratégiára.



